บันทึกข้อความ

**ส่วนราชการ** สำนักงานส่งเสริมการปกครองท้องถิ่นจังหวัดชัยนาท กลุ่มงานกฎหมายฯ โทร.0-5641-6380

**ที่**  ชน 0023.4/  **วันที่**  มิถุนายน 256๖

**เรื่อง** ขอความอนุเคราะห์เผยแพร่ “คู่มือแนวทางการประเมินความเสี่ยงการทุจริต ประจำปีงบประมาณ พ.ศ. ๒๕๖๖”

เรียน ผู้ว่าราชการจังหวัดชัยนาท

 **1. ต้นเรื่อง**

 กรมส่งเสริมการปกครองท้องถิ่นมีหนังสือ ที่ มท ๐๘๐๔.๖/ว ๒๑๔๑ ลงวันที่ ๒๕ พฤษภาคม 256๖ แจ้งว่าสำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) ได้ขอความอนุเคราะห์กรมส่งเสริมการปกครองท้องถิ่นเผยแพร่คู่มือแนวทางการประเมินความเสี่ยงการทุจริตประจำปีงบประมาณ พ.ศ. ๒๕๖๖ แก่องค์กรปกครองส่วนท้องถิ่น เพื่อใช้ศึกษาแนวทางการประเมินความเสี่ยงการทุจริตในการป้องกัน ลด และปิดโอกาสการทุจริตในหน่วยงาน จึงขอให้แจ้งองค์กรปกครองส่วนท้องถิ่นในพื้นที่ทราบด้วย **(เอกสาร 1)**

 **2. ข้อกฎหมาย**

 **คำสั่งจังหวัดชัยนาท ที่ 3874/256๕ ลงวันที่ ๒๒ ธันวาคม 256๕ เรื่อง การมอบอำนาจของผู้ว่าราชการจังหวัดชัยนาท ให้ผู้ดำรงตำแหน่งอื่นปฏิบัติราชการแทน (เอกสาร ๒)**

 ๓. มอบอำนาจให้รองผู้ว่าราชการจังหวัดชัยนาท ปลัดจังหวัดชัยนาท หัวหน้าส่วนราชการประจำจังหวัดชัยนาท หัวหน้าส่วนราชการส่วนกลางที่ปฏิบัติงานในจังหวัดชัยนาท นายอำเภอ ผู้อำนวยการโรงพยาบาลชัยนาทนเรนทร ผู้อำนวยการโรงพยาบาลชุมชน และสาธารณสุขอำเภอ ปฏิบัติราชการแทน ดังนี้

 ๓.๔ มอบอำนาจให้ ปลัดจังหวัดชัยนาท และหัวหน้าส่วนราชการประจำจังหวัดชัยนาท ปฏิบัติราชการแทน มีอำนาจในการสั่งการ การอนุญาต การอนุมัติ การปฏิบัติราชการ หรือ การดำเนินการอื่น ๆ กรณีการบริหารงานทั่วไป การบริหารงานบุคคล และการบริหารงบประมาณ (ผนวก ง/๑)

 **ผนวก ง/๑. (การบริหารงานทั่วไป การบริหารงานบุคคล และการบริหารด้วยงบประมาณ)**

 **(บัญชีแนบท้ายคำสั่งจังหวัดชัยนาท ที่ ๓๘๗๔/๒๕๖๕ ลงวันที่ ๒๒ ธันวาคม ๒๕๖๕)**

**ปลัดจังหวัดและหัวหน้าส่วนราชการประจำจังหวัดชัยนาท**

 ๑.๒ งานที่ปฏิบัติตามปกติ ได้แก่ การโต้ตอบหนังสือ การตอบรับ การเตือน การเร่งรัด การทักท้วง การทวงถาม การขอเบิกเงินแบบพิมพ์และพัสดุต่าง ๆ ยกเว้น การโต้ตอบหนังสือในลักษณะการตักเตือนการทำงานล่าช้า หรือละเลยการปฏิบัติ ให้เป็นอำนาจของผู้ว่าราชการหรือผู้รักษาราชการแทนลงนามโดยเฉพาะ **(เอกสาร ๓)**

**3. ข้อพิจารณา**

 สำนักงานส่งเสริมการปกครองท้องถิ่นจังหวัดชัยนาทพิจารณาแล้วเห็นว่า เพื่อให้การเผยแพร่คู่มือแนวทางการประเมินความเสี่ยงการทุจริต ประจำปีงบประมาณ พ.ศ. ๒๕๖๖ เป็นไปด้วยความเรียบร้อย จึงเห็นควรแจ้งองค์กรปกครองส่วนท้องถิ่นในพื้นที่จังหวัดชัยนาทศึกษาคู่มือดังกล่าว เพื่อใช้เป็นแนวทางการประเมินความเสี่ยงการทุจริต ในการป้องกัน ลด และปิดโอกาสการทุจริตในหน่วยงานต่อไป

/ทั้งนี้...

-๒-

 ทั้งนี้ การเผยแพร่ประชาสัมพันธ์คู่มือดังกล่าว ผู้ว่าราชการจังหวัดชัยนาทได้มอบอำนาจให้หัวหน้าส่วนราชการประจำจังหวัดชัยนาท ปฏิบัติราชการแทน มีอำนาจในการสั่งการ การอนุญาต การอนุมัติ การปฏิบัติราชการ หรือ การดำเนินการอื่น ๆ กรณีการบริหารงานทั่วไป การบริหารงานบุคคล และการบริหารงบประมาณ (ผนวก ง/๑)
ตามคำสั่งจังหวัดชัยนาท ที่ ๓๘๗๔/256๕ ลงวันที่ ๒2 ธันวาคม 256๕ ผนวก ง/๑. ข้อ 1.๒

 **4. ข้อเสนอ**

 จึงเรียนมาเพื่อโปรดพิจารณา หากเห็นชอบขอได้โปรดลงนามในหนังสือถึงนายอำเภอ ทุกอำเภอ นายกองค์การบริหารส่วนจังหวัดชัยนาท และนายกเทศมนตรีเมืองชัยนาท ที่เสนอมาพร้อมนี้

 (นายเศรษฐวุฒิ เพ็งพุ่ม)

 นิติกรปฏิบัติการ

 (นายโกมินทร์ อินรัสพงศ์)

 ท้องถิ่นจังหวัดชัยนาท ปฏิบัติราชการแทน

 ผู้ว่าราชการจังหวัดชัยนาท

...............................จนท..........................

****

ที่ ชน ๐๐๒๓.๔/ว ศาลากลางจังหวัดชัยนาท

 ถนนพรหมประเสริฐ ชน ๑๗๐๐๐

 มิถุนายน 256๖

เรื่อง ขอความอนุเคราะห์เผยแพร่ “คู่มือแนวทางการประเมินความเสี่ยงการทุจริต ประจำปีงบประมาณ

เรียน นายอำเภอ ทุกอำเภอ นายกองค์การบริหารส่วนจังหวัดชัยนาท และนายกเทศมนตรีเมืองชัยนาท

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ที่ มท ๐๘๐๔.๖/ว ๒๑๔๑

 ลงวันที่ ๒๕ พฤษภาคม 256๖ จำนวน ๑ ฉบับ

 ด้วยจังหวัดชัยนาทได้รับแจ้งจากกรมส่งเสริมการปกครองท้องถิ่นว่า สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) ได้ขอความอนุเคราะห์ให้เผยแพร่คู่มือแนวทาง
การประเมินความเสี่ยงการทุจริตประจำปีงบประมาณ พ.ศ. ๒๕๖๖ แก่องค์กรปกครองส่วนท้องถิ่น

 จังหวัดชัยนาทพิจารณาแล้วเห็นว่า เพื่อให้การเผยแพร่คู่มือแนวทางการประเมินความเสี่ยงการทุจริต ประจำปีงบประมาณ พ.ศ. ๒๕๖๖ เป็นไปด้วยความเรียบร้อย จึงขอแจ้งให้องค์กรปกครองส่วนท้องถิ่นศึกษาคู่มือดังกล่าวเพื่อใช้เป็นแนวทางการประเมินความเสี่ยงการทุจริต ในการป้องกัน ลด และปิดโอกาสการทุจริตในหน่วยงานต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อทราบ สำหรับอำเภอขอให้แจ้งองค์กรปกครองส่วนท้องถิ่นในเขตพื้นที่ทราบต่อไปด้วย

 ขอแสดงความนับถือ

สำนักงานส่งเสริมการปกครองท้องถิ่นจังหวัด

กลุ่มงานกฎหมาย ระเบียบและเรื่องร้องทุกข์

โทร. ๐-๕๖๔๑-๖๓๘0

โทรสาร ๐-๕๖๔๑-๖๖๐๓